2003E0495 — FI — 28.06.2004 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON YHTEINEN KANTA 2003/495/YUTP,

7 päivältä heinäkuuta 2003,

Irakista ja yhteisten kantojen 96/741/YUTP ja 2002/599/YUTP kumoamisesta







EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Yhdistyneiden Kansakuntien turvallisuusneuvosto hyväksyi 22 päivänä toukokuuta 2003 päätöslauselman 1483(2003), jolla kumottiin kaikki Irakin kanssa käytävään kauppaan sekä rahoitus- ja taloudellisten varojen toimittamiseen Irakille liittyvät kiellot, jotka oli asetettu turvallisuusneuvoston päätöslauselmassa 661(1990) ja myöhemmin annetuissa asiaankuuluvissa päätöslauselmissa, myös päätöslauselmassa 778(1992), lukuun ottamatta kieltoja, jotka liittyvät muiden kuin sellaisten aseiden ja niihin liittyvien tarvikkeiden myyntiin tai toimittamiseen Irakille, joita Amerikan yhdysvallat ja Ison-Britannian ja Pohjois-Irlannin yhdistynyt kuningaskunta yhteisen komennon alaisina miehitysvaltoina (jäljempänä ”viranomainen”) tarvitsevat, ja vahvistettiin uusia toimenpiteitä. (2) Neuvosto suhtautuu myönteisesti turvallisuusneuvoston päätökseen Irakin vastaisten pakotteiden poistamisesta. (3) Neuvosto suhtautuu myönteisesti päätöslauselmassa 1483(2003) ilmaistuun turvallisuusneuvoston ja viranomaisen sitoumukseen avustaa Irakin jälleenrakentamisessa ja auttaa Irakin kansaa pyrkimyksessä muodostaa kansainvälisesti tunnustettu edustuksellinen hallitus. (4) Näin ollen neuvoston yhteiset kannat 96/741/YUTP ( 1 ) ja 2002/599/YUTP ( 2 ) olisi kumottava. (5) Tiettyjen toimenpiteiden täytäntöönpano edellyttää yhteisön toimia, sekä katsoo seuraavaa: ON HYVÄKSYNYT TÄMÄN YHTEISEN KANNAN:







▼M2

1 artikla

1. Kielletään aseiden ja kaikenlaisten niihin liittyvien tarvikkeiden, mukaan lukien ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien myynti, toimitus, siirto tai vienti Irakiin jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lippua käyttävillä aluksilla tai ilma-aluksilla siitä riippumatta, ovatko ne peräisin jäsenvaltioiden alueelta.

2. Tämän artiklan 1 kohtaa ei sovelleta sellaisten aseiden ja niihin liittyvien tarvikkeiden myyntiin, toimitukseen, siirtoon tai vientiin, joita Irakin hallitus tai Yhdistyneiden Kansakuntien turvallisuusneuvoston päätöslauselman 1511 (2003) nojalla perustetut monikansalliset joukot tarvitsevat Yhdistyneiden Kansakuntien turvallisuusneuvoston päätöslauselman 1546 (2004) mukaisiin tarkoituksiin, sanotun kuitenkaan rajoittamatta jäsenvaltioita koskevia kieltoja tai velvollisuuksia, jotka liittyvät 3 päivänä huhtikuuta 1991 hyväksytyn Yhdistyneiden Kansakuntien turvallisuusneuvoston päätöslauselman 687 (1991) 8 ja 12 kohdassa mainittuihin asioihin tai 15 päivänä elokuuta 1991 hyväksytyn turvallisuusneuvoston päätöslauselman 707 (1991) 3 kohdan f alakohdassa kuvattuihin toimintoihin.

3. Edellä 2 kohdassa tarkoitettujen aseiden ja niihin liittyvien tarvikkeiden myyntiin, toimitukseen, siirtoon tai vientiin on saatava lupa jäsenvaltioiden toimivaltaisilta viranomaisilta.

▼M1

2 artikla

Kaikki varat tai muut rahoitusvarat tai taloudelliset varat,

a) jotka olivat Irakin edellisen hallituksen tai turvallisuusneuvoston päätöslauselmalla 661 (1990) perustetun komitean nimeämien Irakin valtion elinten, yhtiöiden tai laitosten hallinnassa ja ovat olleet Irakin ulkopuolella 22 päivänä toukokuuta 2003; tai

b) jotka Saddam Hussein tai Irakin aikaisemman hallinnon turvallisuusneuvoston päätöslauselmalla 661 (1990) perustetun komitean nimeämät johtavat virkamiehet tai heidän lähisukulaisensa ovat siirtäneet Irakista tai hankkineet, mukaan lukien heidän itsensä tai heidän puolestaan tai heidän alaisuudessaan toimivien henkilöiden suoraan tai välillisesti omistamat ja määräysvallassa olevat yhteisöt;

jäädytetään viipymättä ja, mikäli nämä varat tai rahoitusvarat tai taloudelliset varat eivät ole aikaisemman panttioikeuden tai tuomioistuimen, hallintoviranomaisen tai välimiesoikeuden aikaisemman päätöksen kohteena, jolloin niitä voidaan käyttää tällaisen päätöksen täyttämiseen, jäsenvaltiot huolehtivat niiden siirtämisestä välittömästi Irakin kehitysrahastoon turvallisuusneuvoston päätöslauselmassa 1483 (2003) esitetyin edellytyksin.

▼B

3 artikla

Ryhdytään kaikkiin asianmukaisiin toimiin, jotta edistettäisiin sellaisen Irakin kulttuuriomaisuuden ja muiden esineiden, joilla on arkeologista, historiallista, kulttuurista, poikkeuksellista tieteellistä tai uskonnollista merkitystä ja jotka on viety laittomasti Irakin kansallismuseosta, Kansalliskirjastosta tai muista kohteista Irakissa turvallisuusneuvoston päätöslauselman 661(1990) antamisen jälkeen, turvallista palauttamista Irakin instituutioille, myös asettamalla kauppaa ja siirtämistä koskeva kielto kyseisille esineille ja sellaisille esineille, joiden osalta voidaan kohtuudella epäillä, että ne on viety laittomasti.

4 artikla

Kaikki Irakista 22 päivästä toukokuuta 2003 lähtien vietävän raakaöljyn, öljytuotteiden ja maakaasun myynnistä saatava tuotto talletetaan Irakin kehitysrahastoon päätöslauselmassa 1483(2003) esitetyin edellytyksin siihen saakka, kun Irakiin on muodostettu kansainvälisesti tunnustettu edustuksellinen hallitus asianmukaisella tavalla.

5 artikla

1. Irakista peräisin oleva raakaöljy, öljytuotteet ja maakaasu eivät voi olla, kunnes omistusoikeus siirtyy alkuperäiselle ostajalle, oikeudenkäynnin kohteena eikä niihin saa kohdistaa takavarikointi- tai täytäntöönpanotoimia.

2. Yhdistyneiden Kansakuntien nauttimia erioikeuksia ja vapauksia vastaavat erioikeudet ja vapaudet vahvistetaan

a) edellä 1 kohdassa tarkoitettujen tuotteiden myyntiin liittyvien tulojen ja sitoumuksien osalta;

b) Irakin kehitysrahaston osalta; ja

c) Irakin kehitysrahastoon 2 artiklan mukaisesti siirrettävien varojen, muiden rahoitusvarojen tai taloudellisten varojen osalta.

3. Edellä 2 kohdan a alakohdassa tarkoitettuja erioikeuksia ja vapauksia ei sovelleta sellaisten oikeudenkäyntien osalta, joissa vahingonkorvausvelvollisuuden täyttämiseksi kyseisiä tuloja ja sitoumuksia tarvitaan sellaisten vahinkojen korvaamiseen, jotka liittyvät 22 päivän toukokuuta 2003 jälkeen tapahtuneeseen ympäristöonnettomuuteen, öljyvahingot mukaan lukien.

6 artikla

Kumotaan neuvoston yhteiset kannat 96/741/YUTP ja 2002/599/YUTP.

7 artikla

Tämä yhteinen kanta tulee voimaan päivänä, jona se hyväksytään. Sitä sovelletaan 22 päivästä toukokuuta 2003.

4 artiklaa sovelletaan 31 päivään joulukuuta 2007, jollei neuvosto toisin päätä Yhdistyneiden Kansakuntien turvallisuusneuvoston jonkin tulevan asiaa koskevan päätöslauselman mukaisesti.

8 artikla

Tämä yhteinen kanta julkaistaan Euroopan unionin virallisessa lehdessä.